**Csongrád Város Polgármesterétől „M”**

**Száma: Pü/23-1/2024.**

**Témafelelős: Kruppa István irodavezető**

**E l ő t e r j e s z t é s**

**Csongrád Városi Önkormányzat Képviselő-testülete**

**2024. május 23-án tartandó ülésére**

**Tárgy:** *Az Alsó- Tisza-menti Önkormányzati Társulás és az általa fenntartott intézmények 2023. évi költségvetésének végrehajtásáról szóló beszámoló (zárszámadás) véleményezése*

**Tisztelt Képviselő-testület!**

Az Alsó- Tisza-menti Önkormányzati Társulás (a továbbiakban: Társulás) munkaszervezeti feladatait ellátó Csanyteleki Polgármesteri Hivatal köztisztviselői a feladatellátó jegyző irányításával elkészítették tárgyi előterjesztéshez csatolt, *a Társulás és az általa fenntartott nevelési- és szociális intézmények, mint költségvetési szervek 2023. évi költségvetésének végrehajtásáról szóló táblázatba foglalt beszámolóját.*

A Társulás Tagönkormányzatai a Társulás Társulási Megállapodása V. Fejezetében rögzítették, hogy a Társulás Társulási Tanácsa adott döntése közül, melyek azok a témakörök, amelyek tárgyalását és elfogadását megelőzően (vagy azt követően), a Képviselő-testületek *véleményeznek, melynek keretében elfogadó, vagy elutasító javaslatot terjesztenek be*  a Társulás Társulási Tanácsa elé, mely ismeretében válik a Tanács határozata jogérvényessé. A Megállapodás V. Fejezete 14. pontja részletezi, hogy a *Társulás éves költségvetését, annak módosítását és végrehajtását (zárszámadást) minden Tagönkormányzat előzetesen véleményezi*, akárcsak a költségvetés eredeti előirányzata módosítását, a költségvetés végrehajtását, zárását pedig a Tagönkormányzatok minősített többséggel hozott határozatai alapján fogadja el.

Javasolom tárgyi előterjesztés és a határozati javaslat megvitatását és változtatás nélküli elfogadását.

**H a t á r o z a t i j a v a s l a t**

**Csongrád Városi Önkormányzat Képviselő-testülete** az Alsó- Tisza-menti ÖnkormányzatiTársulás Társulási Megállapodása V. Fejezete 14. pontjában foglalt jogalapon megtárgyalta a tárgyi előterjesztést, melyet minősített többséggel, a csatolt mellékletekkel együtt változtatás nélkül elfogadott és *javasolja annak a Társulás Társulási Tanácsa általi jóváhagyását.*

Határozatról értesítést kap:

* Erhard Gyula a Társulás Társulási Tanácsa Elnöke és általa Tagjai (Székhelyén)
* Kató Pálné Feladatellátó jegyző, a Társulás Törvényességi felelőse (Székhelyén) és általa
* Bedő Tamás Polgármester
* Dr. Juhász László Jegyző
* Kruppa István Gazdálkodási Iroda Vezetője
* Irattár

Csongrád, 2024. május 15.

Bedő Tamás polgármester